১৩৩৯ সালে শাহ মীর কাশ্মিরের প্রথম মুসলিম শাসক হন। তিনি সালাতিন-ই-কাশ্মির বা সোয়াতি রাজবংশের সূচনা করেন। পরবর্তী পাঁচ শতাব্দী ধরে মুসলিম বাদশাহরা কাশ্মির শাসন করেন। মুঘলরা ১৫৮৬ থেকে ১৭৫১ সাল পর্যন্ত এবং আফগান দুররানি সা¤্রাজ্য ১৭৫১ সাল থেকে ১৮২০ সাল পর্যন্ত কাশ্মির শাসন করেন। ঐ বছর রঞ্জিত সিংয়ের নেতৃত্বে শিখরা কাশ্মির কুক্ষিগত করে। ১৮৪৬ সালে প্রথম অ্যাংলো-শিখ যুদ্ধে শিখদের পরাজয়ের পর এবং অমৃতসর চুক্তির আওতায় ব্রিটিশদের কাছ থেকে এই অঞ্চল ক্রয়ের ভিত্তিতে জম্মুর রাজা গুলাব সিং কাশ্মিরের নতুন শাসক হন। এরপর ব্রিটিশ ক্রাউনের অভিভাবকত্বের অধীনে তার অধস্তনদের শাসন ১৯৪৭ সাল পর্যন্ত স্থায়ী হয়। ঐ বছর ব্রিটিশ ভারতীয় সাম্রাজ্যের এই সাবেক রাজা শাসিত রাজ্য বিরোধপূর্ণ অঞ্চলে পরিণত হয়। কাশ্মির এখন ভারত, পাকিস্তান ও চীন এই তিন রাষ্ট্রের দ্বারা শাসিত হচ্ছে।